

**Huskeliste for deg som skal inngå avtale**

* **Hva skal du levere?** 
  + Hvor mange verk?
  + Lengde?
  + Spesielle hensyn som skal tas under arbeidet?
  + Skal verket leveres ferdig innspilt?
* **Når skal du levere det?**
  + Leveringsfrist
  + Eventuelt også frister for del-leveringer.
* **Hva koster det?**
  + Betalingen deles gjerne inn i bestillingshonorar og fremføringshonorar. Veiledende satser for bestillingshonorar finner du [her](http://nopa.no/veiledende-satser/)!
  + Fremføringshonorar: omfattes dette av din forvaltningsavtale med TONO eller forvalter du det selv?
  + Hvem dekker utgifter til studiomusikere, studioleie, klarering av rettigheter osv.?
* **Hva skal det brukes til?**
  + Beskriv så konkret som mulig hva bestiller skal bruke verket til. Dette er bestemmende for hvilke rettigheter bestiller får.
  + Får bestiller eksklusiv rett eller ikke-eksklusiv rett?
  + Skal du bruke verket selv? Diskuter dette med bestiller og avklar mulige misforståelser.
* **Hvem er opphaver?**
  + Du som skaper verket er opphaver! Du skal alltid krediteres!
  + Har du skapt verket sammen med andre, har dere rettigheter i fellesskap. Har du brukt studiomusikere i forbindelse med innspilling, har også disse med-rettigheter til det ferdige produktet. Andres rettigheter må kjøpes ut for at du skal kunne gi dem videre til bestiller! Sørg for å ha avtaler med alle underleverandører!
* **Hva om avtalen brytes?**
  + Inngåtte avtaler skal holdes! Tenk deg om før du går fra en avtale du har inngått.
  + Husk at muntlige avtaler er like bindende som skriftlige avtaler!
  + Om bestiller kansellerer avtalen, skal du ha erstatning. Som hovedregel skal du ha full betaling.
  + Brytes avtalen, går rettighetene tilbake til deg.
* **Er du artist også?** 
  + [GramArt](http://www.gramart.no/om-gramart/) gir råd og veiledning om inngåelse av platekontrakter, forholdet til andre artister, den kollektive forvaltningen av dine artistrettigheter og mye mer.
  + Husk å melde deg inn i [Gramo](https://www.gramo.no/om-gramo/om-gramo/) , slik at du får Gramo-vederlag for all offentlig fremføring av dine verk!

\*\*\*